Օրինակ, մեր կարծիքով՝ լիովին կյանքի կոչվելու իրավունք ունի Օղակավոր բուլվարի վերականգնման նախագիծը: Բազմաթիվ բիզնեսներ այդ անավարտ կանաչ հատվածում կամ վաղուց «մահացել» է, կամ էլ գտնվում է փակման եզրին: Դրանք տարաբնույթ լքված սրճարաններ են, ռեստորաններ, անհասկանալի մետաղական ճարտարագիտական ձևեր: Իսկ մենք մշակել ենք բուլվարի վերականգնման հայեցակարգ՝ հիմք ընդունելով զոնավորումը: Առաջարկում ենք բաժանել այգին պասիվ, ակտիվ, երիտասարդական, ինտելեկտուալ հատվածների և զբաղվել դրանց թեմատիկ բարեկարգմամբ: Օրինակ, Շախմատի տան մոտ կարելի է ստեղծել ինտելեկտուալ հատված. տեղադրել ազատ շախմատի սեղաններ՝ եկար, խաղացիր, շփվեցիր: Ընդ որում, առանձին ժամերին նույնսիկ կարելի է մրցել գրոսմեյսթերների հետ…